Document ID: 31999D0661

Odločba Komisije
z dne 9. septembra 1999
o spremembi odločb 79/491/ES in 80/765/ES o določitvi kode in standardnih pravil za transkripcijo podatkov osnovnih raziskovanj in podatkov v zvezi z vmesnimi statističnimi raziskovanji vinogradov v strojno čitljivo obliko
(notificirano pod dokumentarno številko K(1999) 2703)
(1999/661/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 357/79 z dne 5. februarja 1979 o statističnih raziskovanjih vinogradov [1], kakor je bila nazadnje spremenjena z Uredbo Sveta (ES) št. 2329/98 [2], in zlasti člena 4(2) in (4), člena 5(5) in 6 in člena 6(4) Uredbe,
(1) ker Uredba Sveta (EGS) št. 357/79 določa, da morajo države članice predložiti Komisiji rezultate osnovnih in vmesnih raziskovanj vinogradov po geografskih enotah v obliki seznama tabel;
(2) ker Uredba Sveta (EGS) št. 357/79 določa, da morajo države članice, ki elektronsko obdelajo rezultate raziskovanj vinogradov, rezultate predložiti Komisiji v strojno čitljivi obliki;
(3) ker je Komisija v Odločbi 79/491/EGS [3] za osnovna raziskovanja in Odločbi 80/765/EGS [4] za vmesna raziskovanja določila in kodirala geografske enote, na katere je treba razčleniti rezultate raziskovanj vinogradov;
(4) ker je zaradi določenih sprememb pri geografskih enotah v državah članicah treba nadomestiti Prilogo II k Odločbi 79/491/EGS in Prilogo II k Odločbi 80/765/EGS za pošiljanje rezultatov osnovnih in vmesnih raziskovanj vinogradov s strani držav članic;
(5) ker so ukrepi, predvideni s to odločbo, v skladu z mnenjem Stalnega odbora za kmetijsko statistiko,
SPREJELA NASLEDNJO ODLOČBO:
Člen 1
Zaradi sprememb pri geografskih enotah v državah članicah, se Priloga II k Odločbi 79/491/EGS in Priloga II k Odločbi 80/765/EGS nadomestita s Prilogo k tej odločbi.
Člen 2
Ta odločba je naslovljena na države članice.
V Bruslju, 9. septembra 1999

Labels: 6